หายใจไม่ทั่วท้อง กระดูกซี่โครงนูนออกมาข้างซ้าย มีอะไรเกี่ยวกับปอดมั้ยครับ หรือกระดูซี่โครงกดทับปอดอยู่
สวัสดีค่ะ อาการหายใจไม่อิ่ม หรือหายใจไม่ทั่วท้อง สามารถเกิดได้จากหลายสาเหตุ ค่ะ-หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้นปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น-หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้นจากที่ สอบถาม หากกระดูกซี่โครงผิดรูปอาจทำให้มีข้างใดข้างหนึ่งนูนกว่ากี่ข้างได้ค่ะ ซึ่งหากไม่มีประวัติการบาดเจ็บ คิดว่าน่าจะเป็นโดยกำเนิดซึ่งไม่ถือว่าอันตรายนะคะ แต่หากมีประวัติได้รับบาดเจ็บก่อนนั้น แนะนำไปพบแพทยืเพื่อตรวจวินิจฉัยโรคอีกทีค่ะเรื่องหายใจไม่ทั่วท้อง แนะนำให้ในการดูแลตนเองเบื้องต้น ให้ สังเกตว่า มีปัจจัยภายนอกที่ทำให้เกิดอาการหรือไม่ ให้นั่งพักในพื้นที่เปิดโล่ง อากาศไม่เย็นหรือร้อนจัด หากมีเรื่องอารมณ์วิตกกังวลหรือเครียด ให้ลองหาวิธีผ่อนคลายอารมณ์ หากมีอาการหายใจไม่อิ่ม หลังการรับประทานอาหารมื้อใหญ่หรือเวลาเอนตัวลงหลังรับประทาน อาจเป็นโรคเกี่ยวกับโรคกรดไหลย้อน หรือโรคกระเพาะอาหารอักเสบ ให้รับประทานอาหารย่อยง่าย หลีกเลี่ยงการรสจัด หลีกเลี่ยงชากาแฟและแอลกอฮอล์ ค่ะ.แต่หากไม่มีประวัติตามที่กล่าวข้างต้น แนะนำไปพบแพทย์เพื่อตรวจหาสาเหตุและรับการรักษาอย่างเหมาะสมนะคะ